<classify> Taarifa hizo zinasema kuwa fedha hizo zitatumika kwenye usajili na kuimarisha nguvu kwenye kikosi cha Simba. Inaaminika kuwa mshambuliaji huyo wa zamani wa SC Villa ya Uganda na Yanga, ameuzwa kwa Sh milioni 220.Hivi karibuni, Mwenyekiti wa Kamati ya Usajili wa Simba, Zakaria Hanspope alisema mauzo ya mchezaji huyo yanabaki kuwa siri ya Simba kwa vile wakitaja hesabu zitakuwa nyingi sana.Uongozi umeona kuwa jambo hili linastaili kuwa wazi kwani uongozi wa Simba unaamini kwenye uwazi kwa wanachama wake na wapenzi wa Simba, ilisema taarifa hiyo huku ikimtakia heri mchezaji huyo.Taarifa hiyo ya Simba imekuja ikiwa ni siku chache baada ya baadhi ya vyombo vya habari kuweka wazi kuwa Simba haijalipwa chochote kuhusu mauzo ya mchezaji huyo mahiri na matata.Inadaiwa kuwa Okwi alitakiwa kurejeshwa na timu hiyo ya Denmark kwa Simba kwa mkopo wa miezi sita baada ya kukwama kuipata leseni yake ya uhamisho ya kimataifa ITC ambayo Simba ilisema haitatoa hadi itakapolipwa ada ya uhamisho Dola za Marekani 110,000 sawa na Sh milioni 220.Kumekuwa na mitazamo kwamba kutolewa kwa mkopo kwa Okwi Simba kunaweza kuwa ni njia ya timu hiyo ya Denmark kuvizia Mganda huyo amalize mkataba wake Msimbazi unaomalizika Mei mwakani ili imchukue bure.Aveva alinukuliwa kwenye vyombo vya habari akisema walimuuza Okwi baada ya kuangalia maslahi yake na sasa umefika wakati klabu kuhakikisha inapata haki yake na si kuona makosa yaliyofanyika huko nyuma yanajirudia.Katika uongozi wa Mwenyekiti Ismail Aden Rage, Okwi aliuzwa kwa Klabu ya Etoile Sportive du Sahel ya Tunisia kwa dau la Dola za Marekani 300,000 Sh milioni 480, lakini fedha hizo hazikulipwa hadi leo na baadaye mshambuliaji huyo alirejea klabu yake ya zamani ya SC Villa na muda mfupi alijiunga na Yanga.Okwi aliichezea Yanga katika kipindi kifupi na kurejea Simba kwa kudaiwa kuwa Yanga hawakutimiza baadhi ya vipengele vilivyoko kwenye mkataba wake.  <topic>: MICHEZO 